Constance Markievicz

Si Constance Georgine Markievicz ( ;  Gore-Booth; 4 Pebreo 1868 – 15 Hulyo 1927), midbid man sa apod na  Countess Markievicz asin Madame Markievicz, sarong Irlandes na politiko, rebolusyonaryo, nasyonalista, suffragista, sosyalista, asin iyo an pinakaenot na babaeng naelehir sa Parlamentong Westminster, asin naelehir na Ministro para sa Labour sa Enot na Dáil, na nangyari siya an enot na babaeng nagin ministro sa gabinete sa Europa. Siya nagserbing Teachta Dála sa Dublin South na constituency poon 1921 abot 1922 asin 1923 sundo 1927. Siya nagin Myembro nin Parlamento (MP) para sa  Dublin St Patrick's poon 1918 sundo 1922.

Kagtugdas-kaapil kan Fianna Éireann, Cumann na mBan asin kan Irish Citizen Army, siya nagbali sa Easter Rising kan 1916, kan an Ilandes na republikano nag'ngata na taposon an  pamomoon kan Briton asin magtugdas nin Irlandyang Republika. Siya nasentensyahan nin kagadanan, asin ibinaba sa lawig-buhay na pagkakulong sa rason kan saiyang pagkababae. Kan 28 Desyembre 1918, siya an kaenot-enoteng babae naelehir sa Reynong Unidong House of Commons, alagad yaon siya nakukulong sa Holloway Prison kan panahon na idto asin susug sa polisya kan partido, dai niya tinukawan an katongdan. Imbes, siya asin ibang kairiba sa Sinn Féin nagbilog kan pinakaenot na Dáil Éireann. Siya an kaenot-enote man na babae sa bilog na kinaban na nagkapot nin katongdan sa gabinete, komo Ministro para sa  Labour, poon 1919 abot 1922. Kan nabilog an partido Fianna Fail, siya nag'apil igdi. Kan 1927, siya naelihir naman sa Dáil, alagad pakalihis  nin sarong bulan kaini, nagadan siya na dai nakatukaw sa pwesto.

Toltolan

Mga politikong Irlandes